Niderlandiyada Hitler surati tushirilgan bolalar kitobchasi sotuvdan yig‘ishtirib olindi

Niderlandiyadagi Kruidvat do‘konlar tarmog‘i bolalar bo‘yashlari uchun mo‘ljallangan "O‘zing bo‘ya" turkumidagi kitobchaning butun adadini sotuvdan yig‘ishtirib oldi. Bunga kitobchaning sahifalaridan birida Adolf Hitler tasvirlangani sabab bo‘lgan.
Ushbu kitobchaning nomi "Raqamlar bo‘yicha bo‘yaymiz" deb atalgan bo‘lib, unda suratlar raqamlangan maydonchalarga bo‘lib chiqilgan va bolalar shu raqamlarga mos keluvchi ranglar bilan maydonchalarni bo‘yashlari kerak.
Kitobda Hitler natsistlarga xos tarzda qo‘lini yuqoriga ko‘targan holda tasvirlangan. Uning chap qo‘lida svastika belgisi tushirilgan bog‘ich ham bo‘lgan.
Do‘kon ma'muriyati buni "ayanchli xato" deb atadi va kitobchani sotib olgan barcha xaridorlarga pullarini qaytarib berishni taklif qildi. 
Ma'lum bo‘lishicha, ushbu kitobchalarni Belgiyaning Trifora nashriyoti chop etgan. Nashriyot xodimlarining tushuntirishlaricha, kitobchaning mavzusi tarixiy shaxslar bo‘lgan. Ularning aytishicha, Gitlerning tarixiy shaxslar orasida tasvirlanishi "omadsiz tasodif sabab yuz bergan". Nashriyot yo‘lga qo‘ygan xatosi uchun uzr so‘ragan.